9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 676 της 14/29 Σεπτ. 1960 (ΦΕΚ Α΄ 153) Περί επεκτάσεως της ασφαλίσεως του Ι.Κ.Α. και εις τους πωλητάς τοπικών επαρχιακών εφημερίδων. Έχοντες υπ’ όψει: α)Τας διατάξεις του άρθρ. 1 παρ. 3 του Ν.Δ. 3871/1958 «περί υπαγωγής εις την ασφάλισιν του ΙΚΑ των εφημεριδοπωλών των πρωτευουσών Νομών και άλλων τινών διατάξεων», β)γνώμην του παρά τω Υπουργείω Εργασίας Συμβουλίου Κοινωνικής Ασφαλίσεως (συνεδρίασις 527/18.7.1960) και γ)την υπ’ αριθ. 422/1960 γνωμοδότησιν του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Σελ. 72,10(α) 279-042 Άρθρον μόνον.-1.Από της πρώτης του μεθεπομένου της δημοσιεύσεως του παρόντος μηνός επεκτείνεται η ασφάλισις του ΙΚΑ και εις τους εφημεριδοπώλας τους απασχολουμένους με την πώλησιν τοπικών επαρχιακών εφημερίδων εις πόλεις περί ων η διάταξις της παρ. 1 του άρθρ. 1 του Ν.Δ. 3871/1958 και εφ’ όσον ούτοι πληρούν και τας λοιπάς υπό της διατάξεως ταύτης τιθεμένας περί της ηλικίας και του επαγγέλματός των προϋποθέσεις. 2.Αι δια την ασφάλισιν των περί ων η προηγουμένη παράγραφος προσώπων καταβλητέαι υπέρ του ΙΚΑ εισφοραί βαρύνουν: α)Εφ’ όσον η διάθεσις της Εφημερίδος γίνεται μέσω πρακτορείων κατά το 1/3 τον ησφαλισμένον και κατά τα 2/3 κατ’ ισομοιρίαν 1)τον εκδότην και 2)τους κατά τόπους υποπράκτορας. β)Εφ’ όσον η διάθεσις της Εφημερίδος γίνεται δι’ απ’ ευθείας παραδόσεως ταύτης υπό του εκδότου εις τον εφημεριδοπώλην κατά το 1/3 τον ησφαλισμένον και κατά τα 2/3 τον εκδότην. Εις τον Ημέτερον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 571 Επέκταση της ασφαλίσεως 15Β.Β.β.8-9 15Β.Β.β.8-9 Επέκταση της ασφαλίσεως 